**Comórtas Díospóireachta Ceartas Aeráide Ógras 2021**[**Ógras: an Domhan**](https://www.ogras.ie/ogras-an-domhan)

**Aidhm an Chomórtais**

Tá [Ógras](https://www.ogras.ie/) ag reáchtáil an chomórtais díospóireachta seo le plé agus oiliúint faoi [cheartas aeráide agus athrú aeráide](https://www.ogras.ie/aeraid) a chur chun cinn i measc an aos óig. An dara haidhm ná leis an plé seo a chur chun cinn as Gaeilge.

Is féidir an plé seo a thosú sa rang agus a fhorbairt i dteaghlaigh agus os comhair an phobail. Mar sin níl Ógras ag iarraidh an díospóireacht a chúngú do na foirne díospóireachta amháin – ba chóir an rang, club, clann agus scoil a tharraingt isteach sa phlé i bhfoirm taighde, díospóireachta, tráth na gceist agus eile.



Rialacha

* Triúr cainteoir ar gach foireann agus ionadaí amháin ar eagla go mbíonn duine éigin in easnamh nó tinn.
* Labhraíonn an captaen ar son an rúin ar dtús (Foireann A) agus ansin an captaen i gcoinne an rúin (Foireann B).
* Ansin labhraíonn cainteoir 2A agus cainteoir 2B agus ansin cainteoir 3A agus 3B.
* Tá cead ag gach duine labhairt ar feadh 3 nóiméad.
* Gheobhaidh an captaen nóiméad amháin ag deireadh na díospóireachta le hachoimre a dhéanamh. Captaen B ar dtús agus captaen A le críochnú.
* Buailfidh an clog tar éis dhá nóiméad ionas go bhfuil a fhios ag an duine atá ag caint go bhfuil nóiméad amháin eile acu le críochnú
* Ní bheidh aon mharcanna le haghaidh pointe atá déanta tar éis na trí nóiméad.
* *Beidh an Díospóireacht go hiomlán i nGaeilge agus baintear marcanna má úsáideann na cainteoirí níos mó ná cor fhocal in aon teanga eile.*
* Foireann amháin ó Ghaelcholáiste atá ceadaithe i 2021.
* **Ní ghearrfar táille ar bith i 2021.**
* Beidh duais don Chéad agus Dara háit.
* Beidh an rún ag na foirne dhá lá roimh ré agus faigheann siad taobh an rúin cúpla (ar son nó i gcoinne) uair a chloig roimh ré.
* Déanfar taifead (fís & fuaim) ar gach cainteoir agus beidh ar gach cainteoir cead a thabhairt úsáid a bhaint as an taifead seo ar líne.
* I 2021 cuirfear an-bhéim ar shábháilteacht ó Covid mar atá leagtha amach i bPolasaí Covid 19 Ógras.

Córas Marcála

Bíonn 100 marc an duine ag na cainteoirí, 30 marc d’obair fhoirne agus 30 marc don achoimre (360 marc an fhoireann) roinnte mar seo a leanas:

|  |  |  |  |  |
| --- | --- | --- | --- | --- |
| RANNÓG | Captaen *(130 marc)* | Cainteoir 2 *(100 marc)* | Cainteoir 3 *(100 marc)* | Obair Fhoirne *(30 marc)* |
| Sainmhíniú agus Leagan Amach 25 |  |  |  | XXX |
| Tuairimíocht 45 |  |  |  | XXX |
| Bréagnú 25 | XXX |  |  | XXX |
| Teacht i láthair & Líofacht 30 |  |  |  | XXX |
| Achoimre 30 |  | XXX | XXX | XXX |
| IOMLÁN |  |  |  |  |
|  | **IOMLÁN MARCANNA DON FHOIREANN** | | |  |
|  |  | | |  |

**Is féidir foirm iontrála a fháil ó** [**shuímh ghréasáin Ógras**](https://ab3c1bac-0b43-408c-b097-4df995cb694f.filesusr.com/ugd/87f8cc_6d186a42263745c89dbc3e6449c502ad.docx?dn=D%C3%ADosp%C3%B3ireacht%20%C3%93gras%202021%20Iont%C3%A1il.docx)**.**